  Майя Бывальцева Александр Нестеров Удмуртиысь инкуазь узырлыкъёсъя но инкуазез утёнъя министерствоен кивалтонысь кошкыны малпаз. Ивортодэтъя «Удмуртия» агентстволы со сярысь веразы элькун тӧролэн пресс-службаяз. «Со интыужысь ас мылкыд каремезъя кошкон сярысь куриськон гожтӥз, Удмуртилэн тӧроез Александр Бречалов сое кутӥз», — ивортӥзы пресс-службаын. Тодэ вайытом, Александр Нестеров удысэтэн 2014-тӥ арысен кивалтӥз. 2017-тӥ арысь оштолэзьысен «ужез быдэсъясь» ватсэтэн ужаз. ВАТСАН (udmurt.ru) Александр Васильевич Нестеров.   Вордӥськиз 1959-тӥ арын 14-тӥ куарусёнэ Чуваш АССР-ысь Алатырь ёросысь Стемасы черкогуртын. 1994-тӥ арын Ужъя но мерлыко кусыпъёсъя академиез «Экономика и социология труда» ӧнеръя йылпумъяз, 2005-тӥ арын Кун службая Урал академиез «Государственное и муниципальное управление» ӧнеръя.  1981–1984 аръёсы — «Текстильспецпромстрой» трестлэн Ижкарысь ПМК-ын лэсьтӥськонъя мастер;  1988–1964 аръёсы — «Удмуртлес» огазеяськонысь Балезиноысь леспромхозлэн лэсьтӥськонъя ёзэтаз мастер-прораб;  1988–1993 аръёсы — «Удмуртлес» огазеяськонысь Балезиноысь леспромхозлэн профкомезлэн тӧроез;  1993–1997 аръёсы — «Балезинский леспромхоз» акционер огазеяськонлэн кивалтӥсезлэн воштӥсез;  1997–2006 аръёсы — Удмуртиысь эсерись комитетын Валтӥсь кун инспектор — ёзэтлэн кивалтӥсез;  2006–2007 аръёсы — Удмуртиысь инкуазь узырлыкъёсъя но инкуазез утёнъя министрлэн воштӥсез;  2007–2014 аръёсы — Удмуртиысь инкуазь узырлыкъёсъя но инкуазез утёнъя министрлэн нырысетӥ воштӥсез;  2014–2017 аръёсы — Удмуртиысь инкуазь узырлыкъёсъя но инкуазез утёнъя министр;  2017-тӥ арын — Удмуртиысь инкуазь узырлыкъёсъя но инкуазез утёнъя министрлэсь ужзэ быдэсъясь. Тегъёс: Политика Удмуртия кивалтэт АлександрНестеров АлександрБречалов Инкуазьузырлыкъяминистерство  